1987

1984 - 1985 - 1986 - 1987 - 1988 - 1989 - 1990
't Joar 1987 is 't 87e joar in de 20e eeuwe volgenst de christelikke joartellienge.
 Gebeurtenissn 
januoari
 27 - De Russische partyleider Michail Gorbatsjov gêeft kritiek ip de foutn van 't verleedn. Je roept ip toet democratiserienge van de partie en de Russische soamnlevienge. De 2e februoari wordt een êeste groep dissidentn vrygeloatn.
februoari
 1 - Filmstad Hollywood viert heur 100-joarig bestoan.
moarte
 6 - De Britsche ferrybôot Herald of Free Enterprise kantelt vo de kust van Zêebrugge. 193 menschn, surtout Brittn, verdrienkn.
 25 - Deur prins Filip van België wordt den êestn Europeeschn ECU gesleegn. Den ECU goat de vôorloper wordn van den Euro.
 30 - De Londnsche veilienge Christie's verkopt 't werk de Zunneblommn van Vincent van Gogh vo 22,5 miljoen Britsche pound. 
april
 13 - Turkeye is kandidoat vo toetredienge toet den EEG (Europeesche Economische Gemêenschap).
meie
 8 - By e viergevecht mè veiligheidstroepn in Loughgalln, Nôord-Ierland, wordn acht IRA-leedn dôodgeschootn. 
 9 - In Brussel wordt 't 32e  Euroviezjesongfestival g'houdn. De winnoare is Johnny Logan vor Ierland mè 't liedje "Hold me now".
 28 - De 19-joarige West-Duutscher Mathias Rust landt met e sportvliegertje ip 't Rôod Pleing in Moskou. E dêel hooggeplatste Russische militairn krygn under oentslag. Rust wordt toet vier joar werkkamp verôordêeld. 
juni
 11 - De Conservatievn winn de parlementsverkieziengn in 't Verênigd Keunienkryk. Margaret Thatcher wordt vor e derde termyn êeste minister. 
juli
 19 - Êeste minister Margaret Thatcher van Grôot-Brittannië en president François Mitterrand van Frankryk oendertêeknn 't verdrag woaby dat den bouw van de Kanoaltunnel tusschnn de twêe landn wordt geregeld.
 23 - In Moskou demonstreern Krim-Tartoarn vo 't recht te meugn werekêern noar under geboorteland de Krim. Achter de Twêede Weireldoorloge woarn ze deur Jozef Stalin noa Centraal-Azië gedeporteerd, omdat under nationalistisch streevn in verband gebrocht wierd mè collaboroasje met de Duutschers.
 26 - Den Iersche coureur Stephen Roche wint vo den êeste kè den Tour de France. 
 31 - In Mekka stervn  hoenderde surtout Iroansche pelgrims binst de pelgrimstocht de Haj.
ogustus
 13 - In Heverlee wordt bendeleider Patrick Haemers deur drie zwoarbewoapnde handlangers bevryd uut de celwoagn woamee dat 'n wordt vervoerd.
 17 - Den Duutsche nazioorlogsmisdoadiger Rudolf Hess pleegt zelfmôord in 't Spandaugevang in Berlyn.
september
 1 - In België komt 't Keunienklik Besluut van kracht da smôorn verbiedt ip al d' oopnboare plekkn in België.
oktober
 21 - In België valt de regerienge Martens over de kwestje José Happart.
november
 11 - In de Nôord-Iersche stad Enniskillen, pleegt den IRA e bomanslag ip menschn die Remembrance Day viern, ter êre van de geneuveldn in den Êeste Weireldoorloge. Der valln elf dôoie.
 17 - Tsunami in de Golf van Alaska.
 18 - In de Londnsche metrostoasje King's Cross brêekt er e grôte brand uut woarby dan der 31 dôoie valln. De regerienge krygt vele kritiek vor under bespoariengn by de gemêentes, openboar vervoer, kliniekn en schooln.
december
 7 - 't Intermediate-Range Nuclear Forces (INF)-verdrag inzoake kernwoapns wordt getêeknd in Washington DC deur de president van de Verênigde Stoatn Ronald Reagan en Sovjetleider Michail Gorbatsjov.
 9 - Begun van de Palestynschn intifada ip de deur Israël bezette Westelike Jordoanoever en Gazastroke.
 21 - Den overzetbôot Doña Paz komt in de Filipynn in anvoarienge met den olietanker Vector en zienkt. Der zyn verzekers mêer of 4000 dôoie.
 Geboorn 
februoari
10 - Frederiek Nolf, West-Vlamsche coureur
moarte
25 - Rob Jetten, Hollandsch premier
april
 19 Maria Sjarapova, Russische tennisspeelster en model
 24 - Jan Vertonghen, Vlamsche foetballist
meie
 13 - Marianne Vos, Hollandsche coureur
 17 - Moussa Dembélé, Belgische foetballist
 17 - Edvald Boasson Hagen, Nôorsche coureur
 22 - Novak Djokovic, Servische tennisser
juni
24 - Lionel Messi, Argentynsche foetballist
juli
24 - Sarah Cappaert, West-Vlamsche zangeresse
september
 3 - Matteo Simoni, Vlamschn acteur
oktober
 5 - Sjoukje Dufoer, West-Vlamsche coureur
 24 - Anthony Vanden Borre, Belgische foetballist
 24 - Aagje Vanwalleghem, West-Vlamsche turnster
december
 9 - Niels Marnegrave, Belgische basketter

 Gestorvn 
februoari
 10 - Gilbert Desmet II (50), Vlamsche coureur
 22 - Andy Warhol (60), Amerikoansche kunstschilder
moarte
 3 - Danny Kaye (76), Amerikoanschn acteur, zanger en kluchtigoard
 28 - Maria von Trapp (82), Ôostnryksche muzikante en publiciste
meie
 3 - Dalida (54), Egyptisch-Fransche zangeresse en actrice
 22 - Roger Desmet (67), West-Vlamsche coureur
juni
 1 - Jef Cassiers (57), Vlamschn acteur, kluchtigoard en filmregisseur
 22 - Fred Astaire (88), Amerikoanschn danser, zanger en acteur
ogustus
 9 - Emile Buysse (76), Zêeuws-Vlamsche schryver
 28 - John Huston (81), Amerikoansche filmregisseur en acteur
 29 - Lee Marvin (63), Amerikoanschn acteur
september
 11 - Lorne Greene (72), Canadeeschn acteur
oktober
 22 - Lino Ventura (68), Italioanschn acteur
november
 24 - Anton Pieck (92), Hollandsche têeknoare en illustrateur
 30 - Simon Carmiggelt (74), Hollandsche journalist en schryver
december
 17 - Marguerite Yourcenar (84), Belgisch-Fransche schryfster
 24 - Joop den Uyl (68), Hollandsche pollitieker

Categorie:1980-1989